Document ID: 32004R0385

Uredba Komisije (ES) št. 385/2004
z dne 1. marca 2004
o spremembi Uredbe (ES) št. 2341/2003 o odstopanju od Uredbe (ES) št. 780/2003 glede tarifne podkvote za zamrznjeno goveje meso, zajeto v oznaki KN 0202 in za proizvode, zajete v oznaki KN 02062991
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1254/1999 z dne 17. maja 1999 o skupni ureditvi trga za goveje in telečje meso [1] in zlasti prvega pododstavka člena 32(1) Uredbe,
ob upoštevanju naslednjega:
(1) Po uspešni pritožbi izvoznika na neodvisni organ v nizozemski sodni pristojnosti proti odločitvi pristojnih nizozemskih organov, da v skladu s členoma 8 in 9 Uredbe Komisije (ES) št. 780/2003 z dne 7. maja 2003 o odpiranju in dodeljevanju tarifne kvote za zamrznjeno goveje meso, zajeto v oznaki KN 0202, in za proizvode, zajete v oznaki KN 02062991 (od 1. julija 2003 do 30. junija 2004) [2], ne potrdijo tega izvoznika in posledično zavrnejo njegov zahtevek za uvozno dovoljenje, oddan v prvem obdobju (od 1. do 4. julija 2003) v skladu s prvo alineo člena 12(2) Uredbe, so morali pristojni nizozemski organi izvozniku odobriti zahtevek z učinkom za nazaj in izdati uvozno dovoljenje za 33,34071 tone zamrznjenega govejega mesa za to obdobje.
(2) Posledično je treba razpoložljive količine za obdobje od 3. do 7. maja 2004 v skladu s členom 1(2)(a)(ii) Uredbe Komisije (ES) št. 2341/2003 [3] prilagoditi in tako jamčiti, da se ne preseže količina 34450 ton, razpoložljiva za leto 2003/2004, kot je predpisano v drugem pododstavku člena 12(2) Uredbe (ES) št. 780/2003.
(3) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso -
SPREJELA NASLEDNJO UREDBO:
Člen 1
V členu 1(2)(a) Uredbe (ES) št. 2341/2003 se točka (ii) zamenja z naslednjo:
"(ii) 5708,65929 ton za obdobje od 3. do 7. maja 2004;"
.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. marca 2004

Labels: 3
17